CELEX: 32022R0592
Language: bg
Date: 2022-04-11 00:00:00
Title: Регламент за изпълнение (ЕС) 2022/592 на Съвета от 11 април 2022 година за прилагане на Регламент (ЕС) № 359/2011 относно ограничителни мерки, насочени срещу определени лица, образувания и органи предвид ситуацията в Иран

12.4.2022   
               
               
                  BG
               
               
                  Официален вестник на Европейския съюз
               
               
                  L 114/37
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/592 НА СЪВЕТА
         от 11 април 2022 година
         за прилагане на Регламент (ЕС) № 359/2011 относно ограничителни мерки, насочени срещу определени лица, образувания и органи предвид ситуацията в Иран
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 359/2011 на Съвета от 12 април 2011 г. относно ограничителни мерки, насочени срещу определени лица, образувания и органи предвид ситуацията в Иран (1), и по-специално член 12, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 12 април 2011 г. Съветът прие Регламент (ЕС) № 359/2011.
                  
               
                     (2)
                  
                  
                     Въз основа на преглед на Решение 2011/235/ОВППС на Съвета (2) Съветът реши, че срокът на прилагане на посочените в решението ограничителни мерки следва да бъде удължен до 13 април 2023 г.
                  
               
                     (3)
                  
                  
                     Три от посочените в приложение I към Регламент (ЕС) № 359/2011 лица са починали, поради което отнасящите се до тях вписвания следва да бъдат заличени от същото приложение. Съветът стигна също така до заключението, че следва да бъдат актуализирани вписванията за 25 лица, включени в приложение I към Регламент (ЕС) № 359/2011.
                  
               
                     (4)
                  
                  
                     Приложение I към Регламент (ЕС) № 359/2011 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕС) № 359/2011 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Люксембург на 11 април 2022 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 100, 14.4.2011 г., стр. 1.
         
            (2)  Решение 2011/235/ОВППС на Съвета от 12 април 2011 г. относно ограничителни мерки, насочени срещу определени лица и образувания с оглед на положението в Иран (OВ L 100, 14.4.2011 г., стр. 51).
      
      
         
            ПРИЛОЖЕНИЕ
            Приложение I към Регламент (ЕС) № 359/2011 (Списък на физическите и юридическите лица, образуванията и органите, посочени в член 2, параграф 1) се изменя, както следва:
            
                        1)
                     
                     
                        Вписвания с номера 27 (относно ZARGAR Ahmad), 38 (относно FIRUZABADI генерал-майор д-р Seyyed Hasan) и 41 (относно HEJAZI Mohammad) в списъка със заглавие „Лица“ се заличават;
                     
                  
                        2)
                     
                     
                        Вписванията за посочените по-долу 25 лица се заменят със следното:
                     
                  
               Лица
            
            
               
                            
                        
                        
                           Име
                        
                        
                           Идентификационни данни
                        
                        
                           Основания
                        
                        
                           Дата на включване в списъка
                        
                     
                           „1.
                        
                        
                           AHMADI- MOQADDAM Esmail
                        
                        
                           Място на раждане: Техеран (Иран)
                           Дата на раждане: 1961 г.
                           Пол: мъжки
                        
                        
                           Директор на университета и на Висшия национален научноизследователски институт по отбрана от 20 септември 2021 г. Бивш старши съветник по въпросите на сигурността на ръководителя на Генералния щаб на въоръжените сили. Началник на Националната полиция на Иран от 2005 г. до началото на 2015 г. Също така началник на Иранската киберполиция (посочена в списъка на ЕС) от януари 2011 г. до началото на 2015 г. Силите под негово командване извършват брутални нападения срещу мирни протести, както и жестоко нощно нападение в общежитията на Техеранския университет на 15 юни 2009 г. Бивш ръководител на Иранската служба за подкрепа на народа на Йемен.
                        
                        
                           12.4.2011 г.
                        
                     
                           20.
                        
                        
                           MOGHISSEH Mohammad (изв. още като NASSERIAN)
                        
                        
                           Пол: мъжки
                        
                        
                           Съдия във Върховния съд от ноември 2020 г. Бивш председател на Революционния съд на Техеран, отделение 28. Считан освен това за отговорен за осъждането на членове на бахайската общност. Работил е по следизборните дела. В резултат на несправедливи процеси постановява присъди за лишаване от свобода за дълъг срок на социални и политически активисти и журналисти, както и няколко смъртни присъди на участници в протести и на активисти в социалната и политическата сфера.
                        
                        
                           12.4.2011 г.
                        
                     
                           21.
                        
                        
                           MOHSENI-EJEI Gholam-Hossein
                        
                        
                           Място на раждане: Ejiyeh (Иран)
                           Дата на раждане: около 1956 г.
                           Пол: мъжки
                        
                        
                           Върховен съдия от юли 2021 г. Член на Съвета за целесъобразност. Главен прокурор на Иран от септември 2009 г. до 2014 г. Бивш заместник-ръководител на съдебната власт (2014 г. до юли 2021 г.) и говорител на съдебната власт (2010—2019 г.). Министър на разузнаването от 2005 г. до 2009 г. Докато е министър на разузнаването по време на изборите през 2009 г., разузнавателните агенти под негово ръководство носят отговорност за задържането, изтезанията и изтръгването на неверни признания под натиск от стотици активисти, журналисти, дисиденти и политици реформатори. Освен това политически фигури биват принуждавани да правят неверни признания, като биват подлагани на непоносим разпит, включващ изтезания, малтретиране, изнудване и заплахи към членове на семействата им.
                        
                        
                           12.4.2011 г.
                        
                     
                           22.
                        
                        
                           MORTAZAVI Said (изв. още като MORTAZAVI Saeed)
                        
                        
                           Място на раждане: Meybod, Yazd (Иран)
                           Дата на раждане: 1967 г.
                           Пол: мъжки
                        
                        
                           Ръководител на социалната система от 2011 г. до 2013 г. Главен прокурор на Техеран до август 2009 г. Като главен прокурор на Техеран издава бланкетна заповед за задържането на стотици активисти, журналисти и студенти. През януари 2010 г. при парламентарно разследване се установява, че носи пряка отговорност за задържането на трима затворници, които впоследствие са починали в ареста. Мандатът му е прекратен през август 2010 г. след разследване от иранските съдебни власти във връзка с ролята му в смъртта на три лица, задържани по негова заповед след изборите.
                           През ноември 2014 г. иранските власти официално признават ролята му в смъртта на задържани лица. На 19 август 2015 г. е оправдан от ирански съд по обвинения, свързани с изтезанията и смъртта на трима млади мъже в центъра за задържане Kahrizak през 2009 г. Осъден е на лишаване от свобода през 2017 г. и е освободен през септември 2019 г. През август 2021 г. Върховният съд на Иран постановява решение в пълна подкрепа на Said Mortazavi, с което отменя предишната му присъда „лишаване от свобода“ за срок от две години.
                        
                        
                           12.4.2011 г.
                        
                     
                           25.
                        
                        
                           SALAVATI Abdolghassem
                        
                        
                           Пол: мъжки
                        
                        
                           Съдия в четвърто отделение на Специалния съд за финансови престъпления от 2019 г. Бивш председател на Революционния съд на Техеран, отделение 15. Съдия-следовател в съда в Техеран. Отговаря за следизборните дела и е съдията, който ръководи показните процеси през лятото на 2009 г., в рамките на които осъжда на смърт двама привърженици на монархията. Постановява присъди за лишаване от свобода за дълъг срок на над сто политически затворници, защитници на правата на човека и демонстранти.
                           Според получените сведения, през 2018 г. продължава да издава подобни присъди без надлежно спазване на процедурите за справедлив съдебен процес.
                        
                        
                           12.4.2011 г.
                        
                     
                           28.
                        
                        
                           YASAGHI Ali-Akbar
                        
                        
                           Пол: мъжки
                        
                        
                           Съдия във Върховния съд, ръководител на 13-ти състав. Заместник главен изпълнителен директор на фондацията Setad-e Dieh. Главен съдия в Революционния съд на Mashhad (2001–2011 г.). Процесите, които председателства, се провеждат по бързата процедура при закрити врата, без да се зачитат основните права на обвиняемите. Масово се постановяват съдебни присъди за екзекуции (до 550 между лятото на 2009 г. и лятото на 2011 г.), като смъртните присъди се постановяват без надлежно спазване на процедурите за справедлив съдебен процес.
                        
                        
                           12.4.2011 г.
                        
                     
                           30.
                        
                        
                           ESMAILI Gholam-Hossein (изв. още като ESMAILI Gholam Hossein)
                        
                        
                           Пол: мъжки
                        
                        
                           Началник на кабинета на иранския президент Раиси от август 2021 г. Говорител на съдебната власт от април 2019 г. до юли 2021 г. Бивш ръководител на съдебната власт в Техеран. Бивш ръководител на Организацията на затворите в Иран. В това си качество е съучастник в масовото задържане на участници в политическите протести и в прикриването на насилията, извършвани в системата на затворите.
                        
                        
                           12.4.2011 г.
                        
                     
                           33.
                        
                        
                           ABBASZADEH- MESHKINI Mahmoud
                        
                        
                           Пол: мъжки
                        
                        
                           Член на Парламента (от февруари 2020 г.) и председател на парламентарната комисия по национална сигурност и външни работи. Бивш съветник в иранския Висш съвет по правата на човека (до 2019 г.). Бивш секретар на Висшия съвет по правата на човека. Бивш губернатор на провинция Ilam. Бивш политически директор на Министерството на вътрешните работи. В качеството си на ръководител на Комитета по член 10 от Закона за дейността на политическите партии и групи е отговарял за разрешаването на демонстрации и други публични прояви и за регистрирането на политическите партии.
                           През 2010 г. прекратява дейността на две реформистки политически партии, свързани с Mousavi — Фронт за участие на ислямски Иран (Islamic Iran Participation Front) и Организация на муджахидините на ислямската революция (Islamic Revolution Mujahedeen Organization). От 2009 г. последователно и трайно забранява всички неправителствени събирания, с което се отказва упражняването на конституционното право на протест и което води до множество арести на мирни демонстранти в нарушение на правото на свобода на събранията.
                           През 2009 г. също така отказва на опозицията разрешение да проведе траурна церемония в памет на убитите по време на протестите във връзка с президентските избори.
                        
                        
                           10.10.2011 г.
                        
                     
                           35.
                        
                        
                           AKHARIAN Hassan
                        
                        
                           Пол: мъжки
                        
                        
                           Надзирател на отделение 5 и отговарящ за строгия тъмничен режим в затвора Rajaee Shahr, посочен в списъка на ЕС, от 2015 г. насам; бивш надзирател на отделение 1 на затвора Rajaee Shahr в област Karadj до юли 2010 г. Няколко бивши задържани са посочили, че си служи с изтезания, както и че издава заповеди, с които възпрепятства затворниците да получат медицинска помощ. Според показанията на лице, за което има сведения, че е било задържано в затвора Rajaee Shahr, то е било подложено на жесток побой от всички надзиратели със знанието на Akharian. В периода, когато Akharian е бил надзирател, има най-малко още един регистриран случай на малтретиране и смърт на задържан — Mohsen Beikvand. Beikvand умира през септември 2010 г. Според достоверни твърдения от други затворници той е убит по нареждане на Hassan Akharian.
                        
                        
                           10.10.2011 г.
                        
                     
                           36.
                        
                        
                           AVAEE Seyyed Ali-Reza (изв. още като: AVAEE Seyyed Alireza, AVAIE Alireza)
                        
                        
                           Място на раждане: Dezful (Иран)
                           Дата на раждане: 20.5.1956 г.
                           Пол: мъжки
                        
                        
                           Министър на правосъдието до 25 август 2021 г. Бивш директор на службата за специални разследвания. До юли 2016 г. е заместник министър на вътрешните работи и ръководител на публичния регистър. Съветник в Дисциплинарния съд за съдии през април 2014 г. Бивш председател на съдебната власт в Техеран. В качеството си на председател на съдебната власт в Техеран носи отговорност за нарушения на правата на човека, произволни арести, погазване на правата на затворниците и голям брой екзекуции.
                        
                        
                           10.10.2011 г.
                        
                     
                           46.
                        
                        
                           KAMALIAN Behrouz (изв. още като: Hackers Brain, Behrooz_Ice)
                        
                        
                           Място на раждане: Техеран (Иран)
                           Дата на раждане: 1983 г.
                           Пол: мъжки
                        
                        
                           Ръководител на кибергрупата „Ashiyaneh“, свързана с иранския режим. Основаната от Behrouz Kamalian група за цифрова сигурност „Ashiyaneh“ извършва активна дейност, свързана с кибератаки както срещу вътрешни опоненти и реформатори, така и срещу чужди институции. „Ashiyaneh“ работи в подкрепа на репресиите на режима срещу опозицията, което е довело до многобройни тежки нарушения на правата на човека през 2009 г. Kamalian и кибергрупата „Ashiyaneh“ са продължили да извършват своята дейност поне до декември 2021 г.
                        
                        
                           10.10.2011 г.
                        
                     
                           47.
                        
                        
                           KHALILOLLAHI Moussa (изв. още като: KHALILOLLAHI Mousa, ELAHI Mousa Khalil)
                        
                        
                           Място на раждане: Tabriz (Иран)
                           Дата на раждане: 1963 г.
                           Пол: мъжки
                        
                        
                           Върховен съдия на провинция Източен Азербайджан. Бивш прокурор на Tabriz от 2010 г. до 2019 г. Работил е по делото на Sakineh Mohammadi-Ashtiani и е участвал в груби нарушения на правото на законосъобразен процес.
                        
                        
                           10.10.2011 г.
                        
                     
                           53.
                        
                        
                           TALA Hossein (изв. още като: TALA Hosseyn)
                        
                        
                           Място на раждане: Техеран (Иран)
                           Дата на раждане: 1969 г.
                           Пол: мъжки
                        
                        
                           Кмет на Eslamshahr до 2020 г. Бивш депутат в иранския парламент. Бивш главен губернатор (Farmandar) на провинция Техеран до септември 2010 г., отговорен за намесата на полицейските сили и съответно за насилственото потушаване на протестите. През декември 2010 г. получава отличие за ролята си в репресиите след изборите.
                        
                        
                           10.10.2011 г.
                        
                     
                           55.
                        
                        
                           ZEBHI Hossein
                        
                        
                           Пол: мъжки
                        
                        
                           Първи заместник съветник на съдебната власт и съдия във Върховния съд (председател на отделение 41 на Върховния съд, което се занимава по-специално с престъпления, свързани със сигурността и с наркотици). Заместник главен прокурор на Иран (2007—2015 г.). В това си качество е отговорен за съдебните дела, образувани след следизборните протести от 2009 г., които са водени в нарушение на човешките права. В това си качество също така издава прекомерно строги присъди за престъпления, свързани с наркотици.
                        
                        
                           10.10.2011 г.
                        
                     
                           56.
                        
                        
                           BAHRAMI Mohammad- Kazem
                        
                        
                           Пол: мъжки
                        
                        
                           Председател на Административния съд до април 2021 г. Участвал е в репресии над мирни демонстранти през 2009 г. като ръководител на съдебното подразделение на въоръжените сили.
                        
                        
                           10.10.2011 г.
                        
                     
                           60.
                        
                        
                           HOSSEINI Dr Mohammad (изв. още като: HOSSEYNI Dr Seyyed Mohammad; Seyed, Sayyed и Sayyid)
                        
                        
                           Място на раждане: Rafsanjan, Kerman (Иран)
                           Дата на раждане: 23.7.1961 г.
                           Пол: мъжки
                        
                        
                           Вицепрезидент по парламентарните въпроси на президента Раиси от август 2021 г. Бивш съветник на президента Махмуд Ахмадинеджад и говорител на радикалната политическа фракция YEKTA. Министър на културата и ислямското ръководно начало (2009—2013 г.). Бивш член на IRGC, той е съучастник в репресиите над журналисти.
                        
                        
                           10.10.2011 г.
                        
                     
                           62.
                        
                        
                           ZARGHAMI Ezzatollah
                        
                        
                           Място на раждане: Dezful (Иран)
                           Дата на раждане: 22.7.1959 г.
                           Пол: мъжки
                        
                        
                           Министър на културата, занаятите и туризма от 25 август 2021 г. Член на Върховния съвет за киберпространството и Съвета за културна революция от 2014 г. Бивш ръководител на Islamic Republic of Iran Broadcasting (IRIB) до ноември 2014 г. В рамките на мандата си в IRIB е бил отговорен за всички програмни решения. През август 2009 г. и през декември 2011 г. IRIB разпространява принудителни признания на задържани и поредица от „показни съдебни процеси“. Това представлява явно нарушение на международните разпоредби относно правото на справедлив процес и на законосъобразен процес.
                        
                        
                           23.3.2012 г.
                        
                     
                           64.
                        
                        
                           KAZEMI Toraj
                        
                        
                           Пол: мъжки
                        
                        
                           Началник на подразделението за района на Техеран на посочената в списъка на ЕС киберполиция до юни 2020 г. В това си качество обявява кампания за набиране на правителствени хакери с цел по-добро контролиране на информацията в интернет и за да се атакуват „вредните“ сайтове.
                        
                        
                           23.3.2012 г.
                        
                     
                           65.
                        
                        
                           LARIJANI Sadeq
                        
                        
                           Място на раждане: Najaf (Ирак)
                           Дата на раждане: 1960 г. или август 1961 г.
                           Пол: мъжки
                        
                        
                           Ръководител на Съвета за целесъобразност от 29 декември 2018 г. Бивш член на Съвета на пазителите (до септември 2021 г.). Бивш ръководител на съдебната власт (2009—2019 г.). От ръководителя на съдебната власт се изисква да одобрява и подписва окончателно всички наказания за qisas (възмездие), hodoud (престъпления срещу Бога) и ta’zirat (престъпления срещу държавата). Това включва присъди, предвиждащи смъртно наказание, бичуване и ампутации. В това отношение той лично е подписал окончателно многобройни смъртни присъди, нарушавайки международните стандарти, включително пребиване с камъни, екзекуции чрез провесване с главата надолу до задушаване, екзекуции на малолетни и непълнолетни и публични екзекуции, като обесване на затворници от мостове пред многохилядни тълпи. В този смисъл допринася за големия брой екзекуции. Освен това той е разрешил присъди за телесни наказания, като ампутации и капене на киселина в очите на осъдените. След встъпването в длъжност на Sadeq Larijani значително се увеличават произволните арести на политически затворници, защитници на правата на човека и представители на малцинствата. Sadeq Larijani носи отговорността и за системни нарушения в иранското съдебно производство на правото на справедлив съдебен процес.
                        
                        
                           23.3.2012 г.
                        
                     
                           69.
                        
                        
                           MORTAZAVI Seyyed Solat
                        
                        
                           Място на раждане: Farsan, Tchar Mahal-o-Bakhtiari (южна част) (Иран)
                           Дата на раждане: 1967 г.
                           Пол: мъжки
                        
                        
                           От 5 септември 2021 г. е вицепрезидент по изпълнителните въпроси на Иран и началник на Службата на президента. От 16 септември 2019 г. до септември 2021 г. е ръководител на отговарящия за недвижимите имоти клон на фондацията Mostazafan, която се ръководи пряко от върховния водач Хаменеи. До ноември 2019 г. е директор на техеранския клон на фондация Astan Qods Razavi. Бивш кмет на втория по големина град в Иран, Mashhad, където редовно се извършват публични екзекуции. Бивш заместник-министър на вътрешните работи, отговарящ за политическите въпроси, назначен през 2009 г. В това си качество е отговорен за подлагането на репресии на лица, изказали се в защита на законните си права, включително свободата на изразяване. По-късно е назначен за ръководител на Иранската избирателна комисия за парламентарните избори през 2012 г. и за президентските избори през 2013 г.
                        
                        
                           23.3.2012 г.
                        
                     
                           74.
                        
                        
                           REZVANMA-NESH Ali
                        
                        
                           Пол: мъжки
                        
                        
                           Заместник прокурор на провинция Karaj, регион Alborz, през периода 2010—2016 г. Отговорен за тежки нарушения на правата на човека, включително участие в екзекуция на непълнолетно лице.
                        
                        
                           23.3.2012 г.
                        
                     
                           79.
                        
                        
                           RASHIDI AGHDAM Ali Ashraf
                        
                        
                           Пол: мъжки
                        
                        
                           Заместник директор по въпросите на здравето, поправителните дейности и образованието на затворите в Техеран. Бивш директор на затвора Evin (2012—2015 г.). Докато е директор условията в затвора се влошават и се получават сигнали за засилване на малтретирането на затворниците. През октомври 2012 г. девет затворнички обявяват гладна стачка в знак на протест срещу погазването на техните права и малтретирането им от охраната в затвора.
                        
                        
                           12.3.2013 г.
                        
                     
                           80.
                        
                        
                           KIASATI Morteza
                        
                        
                           Пол: мъжки
                        
                        
                           Съдия в отделение 54 на Революционния съд в Техеран и в отделение 4 на Революционния съд в Ahwaz, издал смъртни присъди на четирима арабски политически затворници: Taha Heidarian, Abbas Heidarian, Abd al-Rahman Heidarian (трима братя) и Ali Sharifi. Те са арестувани, изтезавани и обесени без справедлив процес. Тези случаи и липсата на справедлив процес са посочени в доклад на специалния докладчик на ООН за правата на човека в Иран от 13.9.2012 г., в доклада на генералния секретар на ООН относно Иран от 22.8.2012 г.
                        
                        
                           12.3.2013 г.
                        
                     
                           83.
                        
                        
                           JAFARI Asadollah
                        
                        
                           Пол: мъжки
                        
                        
                           Понастоящем главен прокурор на Исфахан. В това си качество е разпоредил използването на сила срещу участници в уличен протест срещу недостига на вода през ноември 2021 г. Според някои свидетелства Jafari е обявил създаването на специална служба за разследване на арестуваните протестиращи.
                           Като бивш прокурор на провинция Mazandaran Jafari препоръчва налагането на смъртно наказание по дела, на които е бил обвинител. Вследствие на това са извършени много екзекуции, включително публични екзекуции и при обстоятелства, в които налагането на смъртно наказание противоречи на международните права на човека, включително поради непропорционалността и прекомерността на наказанието. Jafari е отговорен за незаконни арести и нарушения на човешките права на затворници от бахайската общност от първоначален арест до задържане под строг тъмничен режим в Центъра за задържане към Министерството на разузнаването.
                        
                        
                           12.3.2013 г.
                        
                     
                           95.
                        
                        
                           VASEGHI Leyla (изв. още като VASEQI Layla, VASEGHI Leila, VASEGHI Layla)
                        
                        
                           Място на раждане: Sari, провинция Mazandaran (Иран)
                           Дата на раждане: 1352 г. (иранско ислямско летоброене Хиджра), 1972 г. или 1973 г. (Григориански календар)
                           Пол: женски
                           Длъжност: Бивш губернатор на Shahr-e Qods и председател на Съвета за градска сигурност
                        
                        
                           В качеството си на губернатор на Shahr-e Qods и председател на Съвета за градска сигурност от септември 2019 г. до ноември 2021 г. Leyla Vaseghi е разпоредила на полицията и на други въоръжени сили да използват смъртоносни репресивни средства по време на протестите през ноември 2019 г., в резултат на което са убити и ранени невъоръжени протестиращи и други цивилни граждани. В качеството си на губернатор на Shahr-e Qods и председател на Съвета за градска сигурност Leyla Vaseghi носи отговорност за тежки нарушения на правата на човека в Иран.
                        
                        
                           12.4.2021 г.“